Fra fellesmøte i Elvegården

Osebakken 13.6.2012

Osebakken Utvikling AS

v/ Christian W. Rustand.

**Tilbakemelding etter fellesmøte 11.juni**

**Frosta glass**

Vi setter stor pris på dere tar kostnaden med å erstatte frosta glass med klare glass. Vi ønsker å beholde de frosta glassene mot naboterrasser for å slippe innsyn til nabo. I tillegg ønsker vi at det blir frosta glass på begge sider av terrassen. Det kan gjøres ved at de frigjorte frosta glassene i front kan brukes til skjerming for innsyn ned til leiligheter i underetasjene. For å ta et eksempel; Leilighet 203 har fritt innsyn ned til leilighet 104. Her ønsker vi forsta glass i og med løsning med blomsterkasser ikke er aktuelt.

**Justering av vinduer**

Det er fortsatt noen leiligheter som har problemer med justering av vinduer utover leilighet 201 og 204. Vi kommer tilbake med hvem det gjelder.

**Varme i gangarealer og lysregulering**

Vi avventer resultatet av justeringen som skal gjøres i uke 24. Vi er forundret over at det ikke er montert fotoceller for taklys i gangarealene. Dette er gjort i søplerom, men ikke i gangene. Hva er tenkt og hva kan gjøres? I og med lysene står på hele døgnet har dette også innvirkning på temperaturen i rommene.

**Fukt i trappegang**

Det er fuktskader på vegg i Søndre trappegang. Malingen er i ferd med å sprekke opp. Hva gjøres med dette problemet?

**Sykkelstativ**

I sykkelgarasjene er det trangt og lite tilrettelagt for mange sykler. For å løse dette bør det monteres vertikale veggstativ. Dette er tidligere skissert som en løsning på problemet. Hva har dere tenkt?

**Lukt via ventilasjonsanlegg**

Det er noen leiligheter som får matlukt via ventilasjonsanlegget. Dette må det gjøres noe med.

**Lys i gårdsrom**

Det ble stilt spørsmål om lys i gårdsrommet. Er det i henhold til prospekt?

Med vennlig hilsen

For interimsstyret
Arild Ljådal